Budapest XVIII. kerülete

Budapest XVIII. kerülete 1950. január 1-jén alakult két fő részből, Pestszentlőrincből (németül Sankt Lorenz) és Pestszentimréből (németül  Sankt Emmerick). A kerület állandó lakosainak száma 95 257 fő (2001), népsűrűsége 2467,2 fő/km² (2001), a két kerületrész közti lakosság aránya: Pestszentlőrinc 79%, Pestszentimre 21%. A kerület főleg lakófunkciójú peremkerület, nagyrészt laza családiházas beépítéssel, több sűrűn beépített lakóteleppel és néhány ipari létesítménnyel. A kerület területén található a Liszt Ferenc repülőtér, a főváros nemzetközi repülőtere, valamint az Országos Meteorológiai Szolgálat Központi Előrejelzője és a Központi Légkörfizikai Intézet is. A XVIII. kerület legnagyobb kiterjedése észak-déli és kelet-nyugati irányban egyaránt 8-8 kilométer, területe 38,61 km².

Története 

A kerület 1950-ben jött létre a Budapesthez csatolt Pestszentimre és Pestszentlőrinc összevonásával.

Közélete

Polgármesterek a rendszerváltás (1990) óta

Országgyűlési képviselők 

A régi választójogi törvény, az 1989. évi XXXIV. törvény hatálya alatt a kerület két választókerülethez tartozott, a Budapest 26. és 27. számú választókerületekhez.

Régi Budapest 26. számú választókerület
 Dénes János (MDF) (1990–1994)
 Katona Béla (MSZP) (1994–2006)
 Simon Gábor (MSZP) (2006–2010)
 Kucsák László (Fidesz) (2010–2014)

Régi Budapest 27. számú választókerület
 Szeleczky Zoltán (MDF) (1990–1994)
 Szili Sándor (MSZP) (1994–2002)
 Mester László (MSZP) (2002–2010)
 Ughy Attila (Fidesz) (2010–2014)

Jelenleg a 2011. évi CCIII. törvény értelmében egy választókerületet alkot, Budapesti 15. sz. országgyűlési egyéni választókerület néven.
 Kucsák László (Fidesz) (2014–2018)
 Kunhalmi Ágnes (MSZP) (2018–)

Népesség

Közlekedés

Nappali buszjáratok

Éjszakai buszjáratok

Villamosjárat

Tervek 
Tervben van a 42-es villamos meghosszabbítása a Havannatelepen keresztül a Gloriett-telepig. A villamos egyelőre Határ út M és Kispest, Tulipán utca között közlekedik.

Oktatás

Bölcsődék

Óvodák

Alapfokú oktatási intézmények

Középfokú oktatási intézmények

Felsőfokú oktatási intézmények

Egészségügy 
Béke téri Egészségügyi Szolgáltató Kft. 1993-ban nyílt meg. Címe: 1182 Budapest, Üllői út 761.
Pintér Kálmán Szakrendelő 2009-ben nyílt meg. Címe:1188 Budapest, Nemes 18-20.
Pszichiátria és alkohol gondozó, Háziorvosi Egészségügyi szolgálat. Címe:1181 Budapest, Vándor Sándor utca 1., Darus utca.
Zsebők Zoltán Szakrendelő (köznapi nevén: a lőrinci SZTK) 1984-ben nyílt meg. Címe:1183 Budapest, Thököly út 3.

Kultúra 
 Művészetoktatás: Dohnányi Ernő Zeneiskola (1183 Bp., Gyöngyvirág utca 7-9.)
 XVIII. kerületi Pedagógiai és Helytörténeti Gyűjtemény (1181 Bp., Kondor Béla sétány. 10.)
 TÉBLÁB Alapfokú Művészeti Iskola (1181. Bp., Szélmalom utca 33.)
 Rózsa Művelődési Ház (1181 Bp., Városház utca 1-3.)
 Kondor Béla Közösségi Ház (1181 Bp., Kondor Béla sétány 8.)
 Pestszentimrei Közösségi Ház  (1188 Bp., Vasút utca 48.)

Látnivalók
 Bem József emléktáblája a Bem József utca 2. alatt. A tábla Dąbrowa Tarnowska lengyel város helyhatóságának ajándéka, 2003. szeptember 13-án leplezték le. A magyarországi lengyelek fontos emléke, illetve emlékhelye.
 Budapest Liszt Ferenc nemzetközi repülőtér, korábbi nevén Budapest Ferihegy nemzetközi repülőtér Magyarország legnagyobb reptere.
 Mária Szeplőtelen Szíve Templom, Pestszentlőrinci Főplébánia három tornyos, kereszttel együtt 36 méter magas. Az építés költsége a tervezett 100 millió korona helyett 1,4 milliárd korona volt.
 Új Tündérkert Étterem, ami régen Hofherr Albert királyi tanácsos villája volt, valószínűleg az 1890-es években épült.
 Cargo-domb. Az egyik legalkalmasabb hely, hogy a reptéren a fel- és leszálló gépeket lefotózzuk.
 Pestszenlőrinci vasútállomás volt a kerület első vasútállomása, ezt 1997 egy emléktábla hirdeti az állomáson.
 Szentséges Szűz Mária és Mihály arkangyal kopt ortodox templom, Magyarország első kopt temploma. A templomot 2011-ben III. Senuda, a kopt pápa szentelte fel az egyház püspökeivel együtt. A felszentelésen több száz hívő volt jelen Európa minden tájáról.
 Hargita téri '56-os emlékmű az 1956-os hősöknek az emlékére épült. A műalkotás egy hatalmas kockát ábrázol, ami több pici bazalt kockából épül fel, amik egykor a kerület utcáit borították. A pici kockákon egy-egy '56-os hős neve szerepel, valamint a kockákból kiolvasható az 1956-os évszám is.
 Az Energia – Villám szobor a kerületi hőerőműnél található, a portától kb. 20 méterre. A műalkotás egy lányt ábrázol aki jobb kezében az energia szimbólumaként villámokat tart.
 Pingvinek szobra a Lakatos-lakótelepen található a Piros Iskola mellett. A szobor pingvin mamát és öt fiókáját ábrázolja.
 Artashes örmény király mellszobra az Artasat téren (korábbi nevén Uzsok tér) található. A XVIII. kerületi Örmény Nemzetiségi Önkormányzat kezdeményezésére jött létre a szobor, amit egy örmény szobrász készített Örményországból származó bazaltból. A szobor mellett található az Örmény-magyar katonai emlékmű is. 2017. március elsején a téren elhelyeztek még egy emlékművet, amin az Örményországban hadifogságban elhunyt magyar katonák neve olvasható. Továbbá a Kiss Ernő utcában az aradi vértanúk kivégzésének 150. évfordulója tiszteletére elhelyeztek egy emléktáblát Kiss Ernőről, aki egy örmény származású altábornagy volt.

Múzeumok 
 Aeropark
 Tomory Lajos Múzeum

Sport

Sportcentrumok

Városrészek 
A Fővárosi Közgyűlés 2012. december 12-én kelt városrészeket rendező határozatában részben módosította a kerület városrészi felosztását. Létrejött Pestszentimre, az Alacskai úti lakótelep pedig felvette Krepuska Géza nevét.

Testvérvárosai 
  Dąbrowa Tarnowska, Lengyelország
  Körösfő, Románia, Erdély
  Tusnádfürdő, Románia, Erdély
  Roding, Németország
  San Nicola la Strada, Olaszország
  Artasat, Örményország
  Nin (település), Horvátország
  Neszebar, Bulgária
  Obzor, Bulgária

Képek a kerületről

További szócikkek 
 Emléktáblák Budapest XVIII. kerületében
 Állami lakótelep

Jegyzetek

Források 
 Budapest Teljes Utcanévlexikona (Sprinter Kiadó, 2003)

További információk 
 A kerületi önkormányzat honlapja
 Irányítószámok
 TV18 - a kerület televíziója